Corner Cottage | LekkeSlaap
Corner Cottage bied verblyf in 'n tuinkothuis op die eienaars se perseel in Welgelegen, Kaapstad. Die huis is baie sentraal geleë en naby winkelsentrums, restaurante, hospitale, skole en snelweë. Die tuinkothuis het 'n privaat ingang en veilige parkering met 'n afstandbeheer.
Dié tuinkothuis bied slaapplek vir 2 gaste in 'n veilige omgewing. Die sonnige ruim slaapkamer het 'n dubbelbed en 'n en suite-badkamer met 'n stort, wasbak en 'n toilet. Vars linne en handdoeke word voorsien.
Die kombuisie het 'n yskassie, mikrogolf en tee- en koffiemaakgeriewe. Daar is ook 'n TV met DStv en WiFi.
Besoekers aan Kaapstad word baie doendinge en besienswaardighede gebied, soos die ikoniese Tafelberg, die langste wynroete, walviskyk, voetslaan, branderplankry en fynproewery.